 ОБЩИНА БЯЛА СЛАТИНА

**3200 гр. Бяла Слатина, ул. “Климент Охридски” № 68;** **тел.**: 0915/8-20-11; **централа**:

 0915/8-26-55; **факс**: 915/8-29-14, **e-mail:** bslatina@mail.bg; **www.byala-slatina.com**

**ДО**

**ВЕСЕЛКА БОРИСОВА**

**ПРЕДСЕДАТЕЛ НА ОБЩИНСКИ СЪВЕТ**

**БЯЛА СЛАТИНА**

 ДОКЛАДНА

 **ОТ ИНЖ. ИВО ЦВЕТКОВ**

 **КМЕТ НА ОБЩИНА БЯЛА СЛАТИНА**

 **ОТНОСНО**: Изменение и допълнение на Наредба №5 за определянето и администрирането на местните такси и цени на услуги на територията на Община Бяла Слатина

**УВАЖАЕМА ГОСПОЖО БОРИСОВА,**

**УВАЖАЕМИ ОБЩИНСКИ СЪВЕТНИЦИ,**

Предлагам на Вашето внимание проект за изменение на Наредба №5 за определянето и администрирането на местните такси и цени на услуги на територията на Община Бяла Слатина.

 Промените, които се предлагат в Наредбата са свързани с **Раздел III**: **Такси за детски ясли, детска кухня, детски градини, домове за социални грижи, лагери и други общински социални услуги и по-конкретно чл.22.**

 В горецитираната Наредба, в чл.22 е регламентирана месечна такса за ползване на детски градини и детски ясли. Към настоящия момент същата трябва да бъде актуализирана.

**Мотивите:**

Съгласно чл. 298, ал. 2 (Доп. ДВ, бр. 99 от 2017 г., в сила от 01.01.2018 г.) от Закона за предучилищно и училищно образование (ЗПУО) родителите на децата в задължително предучилищно образование заплащат само такси за дейностите по хранене, извън финансираното от държавата. С изменение на Закона (ДВ, бр. 82 от 18.09.2020 г.) в чл. 283, ал.9 държавата подпомага заплащането на такси, дължими от родителите по хранене на децата в задължително предучилищно образование, осъществявано от държавните и общинските детски градини и училища, извън финансирането от държавата. Средствата се определят чрез „Норматив за подпомагане заплащането на такси по чл.283, ал. 9 от ЗПУО“ в размер на 174 лв. на дете, определен с Решение №790 от 30.10.2020 г. на Министерски съвет за приемане на стандартите за делегираните от държавата дейности с натурални и стойностни показатели през 2021 година на база общ брой деца в задължително предучилищно образование, записани в целодневна или полудневна организация в детските градини.

Съгласно чл.283, ал.1, т.10 условията и редът за пълно и/или частично подпомагане на заплащането на дължими от родителите такси за дейностите по хранене на децата в задължителното предучилищно образование, извън финансираното от държавата, се определят със:

1. Наредбите по чл. 9 от Закона за местните данъци и такси - за общинските детски градини и училища;

2. Акта по чл. 298, ал. 3, т. 2 - за държавните детски градини и училища.

Първостепенният разпоредител с бюджет е длъжен да осигури пълно подпомагане на заплащането на такси, дължими от родителите за дейностите по хранене на децата в задължителното предучилищно образование, с не по-малко от 50 на сто от средствата по чл. 283, ал.9 от ЗПУО.

През последните години Община Бяла Слатина полага системни грижи за подобряване на условията за отглеждане, възпитание, социализация   и обучение на децата. Общият брой на децата в задължителна предучилищна възраст към 01.01.2021 г. е 377. В Закона за държавния бюджет на Република България за 2021 година за община Бяла Слатина (Приложение №1 Натурални и стойностни показатели за прилагане на стандартите в делегираните от държавата дейности за 2021 г. ) са предвидени 95 352,00 лв. По данни на Националната електронна информационна система за предучилищно и училищно образование (НЕИСПУО) към 01.01.2021 г. децата в задължителна предучилищна възраст са 377, от които 186- 5-годишни и 191- 6- годишни. След корекция на средствата по чл.26 на ПМС №408/23.12.2020 г. община Бяла Слатина ще разполага с 65 598 лв. С тези средства, които покриват 2/ 3 от стойността на средствата за храна на всички 5 и 6- годишните деца и с част от средствата, с които се дофинансират детските градини от местни дейности е възможно пълното подпомагане на заплащане на таксата за дейностите по хранене на всички деца, подлежащи на задължително предучилищно образование.

Съгласно чл.26, ал.4 от Закона за нормативните актове общовалидният срок за провеждане на обществени консултации за обсъждане на изменение и допълнение на нормативен акт, е не по- кратък от 30 дни. Същевременно законодателят предвижда, при изключителни случаи, този срок да бъде не по- кратък от 14 дни, при наличие на мотиви в докладната към проекта за изменение и допълнение на нормативния акт.

Предвид социалния елемент и значимост на предлаганите изменения, доколкото същите са в изпълнение и на основание настъпилите промени в Закона за предучилищното и училищно образование, с оглед обстоятелството, че предлаганият проект за изменение и допълнение на Наредбата за определянето и администрирането на местните такси и цени на услуги на територията на Община Бяла Слатина е свързан само и единствено с определяне на реда и условията за подпомагане на равния достъп и за подкрепа на личностното развитие, свързано с освобождаване от заплащане на такса за дейностите по хранене, считам, че настоящата хипотеза попада в изключенията.

Целта на настоящия проект е освобождаване на заплащането на дължимите от родителите такси, което ще доведе до подобряване на достъпа до предучилищно образование и пълен обхват на децата в предучилищна възраст в образователната система, с оглед осигуряване на подкрепа за всяко дете. Прилагането на новата уредба не се очаква да окаже влияние върху финансовите резултати на общината. Средствата, необходими за прилагането на предлаганите промени са осигурени със Закона за държавния бюджет на РБ и с част от предвидените средства от местна дейност за дофинансиране на детските градини.

Проектът за изменение и допълнение на Наредбата за определяне и администриране на местните такси и цени на услуги е съобразен с действащото законодателство и не противоречи на правото на Европейския съюз.

Във връзка с гореизложеното предлагам следните изменения и допълнения в Наредбата:

|  |  |
| --- | --- |
| **Било:** | **Става:** |
| Чл. 22 (изменен и допълнен с Решение 859 /30.10.14 г.; изменен и допълнен с Решение 172/30.06.16 г.; изменен и допълнен с Решение 227/ 31.08.16 г.; изменен и допълнен с Решение 689/ 23.08.2018 г., в сила от 01.09.2018 г.) (1) За ползване на детски ясли и детски градини родителите (настойниците), ръководителите на Центровете за настаняване от семеен тип (ЦНСТ), професионалните и доброволните приемни семейства и семействата на роднини и близки, в които са настанени деца за отглеждане и възпитание заплащат месечна такса, която зависи от броя посещения през месеца.(2) За детски градини и детски ясли размерът на месечната такса се определя както следва:1. такса за детски ясли и яслени групи към детски градини в размер на 1,80 лв. (един лв. и 80 ст.) на ден за присъствие. 2. такса за деца от 3- годишна възраст до задължителната им предучилищна подготовка, съгласно чл. 8, ал. 1 от Закона за предучилищното и училищно образование и за деца по чл. 57, ал. 2 от Закона за предучилищно и училищно образование (ЗПУО):а) при целодневна форма на организация на предучилищното образование в размер на 1,80 лв. на ден за присъствие. б) при полудневна форма на организация на предучилищното образование в размер на 0,50 лв. на присъствен ден без право на обяд. По желание на родителите, децата могат да обядват като заплащат такса в размер на 1,30 лв. на присъствен ден. в) при почасова форма на организация на предучилищното образование в размер на 0,50 лв. на присъствен ден. По желание на родителите децата могат да обядват като заплащат такса в размер на 1,30 лв. на присъствен ден.г) при самостоятелна форма на организация на предучилищното образование не се заплаща такса. 3. За посещение на децата 2 години преди постъпването им в първи клас в подготвителните групи на детските градини в Общината през периода на учебното време на учебната година (15 септември - 31 май).а) при целодневна форма на организация на предучилищното образование се заплаща месечна такса за храна, която се образува от броя на присъствените дни, умножени по 1. 50 лв. (един лв. и 50 ст.). б) при полудневна форма на организация на предучилищното образование без право на обяд месечна такса не се заплаща. По желание на родителите децата могат да обядват като заплащат такса в размер на 1,30 лв. на присъствен ден. в) при почасова форма на организация на предучилищното образование без право на обяд месечна такса не се заплаща. По желание на родителите децата могат да обядват като заплащат такса в размер на 1,30 лв. на присъствен ден.г) при самостоятелна форма на организация на предучилищното образование не се заплаща такса. (3) За допълнителна услуга по отглеждане на децата по желание на родителите се заплащат следните такси:а) за съботно - неделни дейности през учебно и неучебно време всички деца заплащат месечна такса в размер на 5.00 лв. на присъствен ден. б) за сезонни дейности при целодневна организация на предучилищното образование всички деца заплащат месечна такса в размер на 1.80 лв. на присъствен ден.в) за сезонни дейности при полудневна организация на предучилищното образование всички деца заплащат месечна такса в размер на 0,50 лв. на присъствен ден без право на обяд. По желание на родителите децата могат да обядват, като заплащат такса в размер на 1,30 лв. на присъствен ден. (4) Не се заплаща такса по чл. 22, ал. 2 и ал. 3, буква “б“ и буква “в“ за: 1. деца, на които и двамата родители са с призната инвалидност над 90 %;2. кръгли сираци; 3. деца на родител, загинал при производствена авария, природно или стихийно бедствие; 4. деца, чийто родител е загинал при изпълнение на служебния си дълг; 5. деца със специални образователни потребности (СОП);6. деца с призната инвалидност над 50 %(5) Размерът на таксата по чл. 22, ал. 2 и ал. 3, буква “б“ и буква “в“ се заплаща с 50 % намаление за: 1. деца с един родител (полусираци); 2. деца на самотен родител, с баща неизвестен, доказано с копие от удостоверение за раждане;3. деца, чийто родител е редовен студент; 4. деца, чийто родител е с призната инвалидност над 90 %; 5. второ дете, посещаващо едновременно с първото едно и също или друго детско заведение в Общината. Настоящата точка не се прилага, когато първото дете посещава полудневна група.6. деца, на които единият или двамата родители получават социални помощи по чл. 9 от ППЗСП, след представяне на документ от дирекция „Социално подпомагане”, гр. Бяла Слатина. Намалението се ползва за месеците, за които родителите са подпомагани по чл. 9 от ППЗСП.(6) При многодетни родители за първо дете се събира такса в размер на 100 %, за второ – 50 % от таксата по чл. 22 , ал. 2 и ал. 3, буква “б“ и буква “в“, за трето и всяко следващо дете – 30 % от таксата по чл. 22, ал. 2 и ал. 3, буква “б“ и буква “в“, при условие, че всички деца посещават детски заведения. (7) При близнаци, явяващи се като първо дете в семейството, за всяко дете се заплаща такса в размер на 50 % от таксата по чл. 22, ал. 2 и ал. 3, буква “б“ и буква “в“. Когато близнаците се явяват като второ дете в семейството и първото дете посещава детско заведение, за всеки близнак се заплаща такса в размер на 30 % от таксата по чл. 22, ал. 2 и ал. 3, буква “б“ и буква “в“. Когато близнаците се явяват като второ дете в семейството и първото дете не посещава детско заведение, за всеки близнак се заплаща такса в размер на 50 % от таксата по чл. 22, ал. 2 и ал. 3, буква “б“ и буква “в“ („Близнаци“ – всяко от две или повече деца, родени от една и съща майка едновременно)(8) Родителите не заплащат месечна такса по чл. 22, ал. 2 и ал. 3 при отсъствие на детето:1. при условие, че те предварително писмено са уведомили директора на детското заведение; 2. при отсъствие на детето поради заболяване, удостоверено с медицински документ.(9) За ползване на облекченията по чл. 22, ал. 4, 5, 6 и 7 родителите (настойниците) подават декларация до директора на детското заведение, придружена с необходимите документи, доказващи преференцията. Родителят/настойникът има право да ползва само един вид преференция, съгласно ал. 4, 5, 6 и 7, за всяко от децата, посещаващи детско заведение.(10) Заплащането на намаления размер на таксата или освобождаването от такса започва от началото на месеца, следващ месеца на подаването на декларацията. (11) При преместване на дете от едно детско заведение в друго на територията на община Бяла Слатина, родителите/ настойниците задължително представят на директора на приемащата детска градина служебна бележка, че не дължат такси в предишното детско заведение.(12) Събирането и внасянето на дължимите такси от съответните длъжностни лица в приход на община Бяла Слатина за детска ясла или детска градина се извършва до 25 число на месеца, следващ месеца, за който се дължат. (13) При неплащане на дължимата такса по чл. 22 за два последователни месеца през учебно време (15 септември до 31 май), детето се отписва от детското заведение с изключение на 5- и 6- годишните деца. При неплащане на дължимата такса по чл. 22 за два последователни месеца през неучебно време детето се отписва от детската градина.  | Чл. 22 (изменен и допълнен с Решение 859 / 30.10.14 г.; изменен и допълнен с Решение 172/30.06.16 г.; изменен и допълнен с Решение 227 / 31.08.16 г.; изменен и допълнен с Решение 689/ 23.08.2018 г., в сила от 01.09.2018 г.) (1) За ползване на детски ясли и детски градини родителите (настойниците), ръководителите на Центровете за настаняване от семеен тип (ЦНСТ), професионалните и доброволните приемни семейства и семействата на роднини и близки, в които са настанени деца за отглеждане и възпитание заплащат месечна такса, която зависи от броя посещения през месеца.(2) За детски градини и детски ясли размерът на месечната такса се определя както следва:1. такса за детски ясли и яслени групи към детски градини в размер на 1,80 лв. (един лв. и 80 ст.) на ден за присъствие. 2. такса за деца от 3 - годишна възраст до задължителната им предучилищна подготовка, съгласно чл. 8, ал. 1 от Закона за предучилищното и училищно образование и за деца по чл. 57, ал. 2 от Закона за предучилищно и училищно образование (ЗПУО):а) при целодневна форма на организация на предучилищното образование в размер на 1,80 лв. на ден за присъствие. б) при полудневна форма на организация на предучилищното образование в размер на 0,50 лв. на присъствен ден без право на обяд. По желание на родителите, децата могат да обядват като заплащат такса в размер на 1,30 лв. на присъствен ден. в) при почасова форма на организация на предучилищното образование в размер на 0,50 лв. на присъствен ден. По желание на родителите децата могат да обядват като заплащат такса в размер на 1,30 лв. на присъствен ден.г) при самостоятелна форма на организация на предучилищното образование не се заплаща такса. 3. За посещение на децата 2 години преди постъпването им в първи клас в подготвителните групи на детските градини в Общината през периода на учебното време на учебната година (15 септември - 31 май) не се заплаща такса, като за целта родителите (настойниците) подават заявление по образец до директора на детската градина.“4. За периода от 1 юни до 14 септември включително 5 и 6- годишните деца заплащат такса в размер на 1.80 лв. на присъствен ден и не ползват облекчения по ал.4, ал.5, ал.6 и ал.7. (3) За допълнителна услуга по отглеждане на децата по желание на родителите се заплащат следните такси:а) за съботно - неделни дейности през учебно и неучебно време всички деца заплащат месечна такса в размер на 5.00 лв. на присъствен ден. б) за сезонни дейности при целодневна организация на предучилищното образование всички деца заплащат месечна такса в размер на 1.80 лв. на присъствен ден.в) за сезонни дейности при полудневна организация на предучилищното образование всички деца заплащат месечна такса в размер на 0,50 лв. на присъствен ден без право на обяд. По желание на родителите децата могат да обядват, като заплащат такса в размер на 1,30 лв. на присъствен ден. (4) Не се заплаща такса по чл. 22, ал. 2 и ал. 3, буква “б“ и буква “в“ за: 1. деца, на които и двамата родители са с призната инвалидност над 90 %;2. кръгли сираци; 3. деца на родител, загинал при производствена авария, природно или стихийно бедствие; 4. деца, чийто родител е загинал при изпълнение на служебния си дълг; 5. деца със специални образователни потребности (СОП);6. деца с призната инвалидност над 50 %(5) Размерът на таксата по чл. 22, ал. 2 и ал. 3, буква “б“ и буква “в“ се заплаща с 50 % намаление за: 1. деца с един родител (полусираци); 2.деца на самотен родител, с баща неизвестен, доказано с копие от удостоверение за раждане;3. деца, чийто родител е редовен студент; 4. деца, чийто родител е с призната инвалидност над 90 %; 5. второ дете, посещаващо едновременно с първото едно и също или друго детско заведение в Общината. Настоящата точка не се прилага, когато първото дете посещава полудневна група.6. деца, на които единия или двамата родители получават социални помощи по чл. 9 от ППЗСП, след представяне на документ от дирекция „Социално подпомагане”, гр. Бяла Слатина. Намалението се ползва за месеците, за които родителите са подпомагани по чл. 9 от ППЗСП.(6) При многодетни родители за първо дете се събира такса в размер на 100 %, за второ – 50 % от таксата по чл. 22 , ал. 2 и ал. 3, буква “б“ и буква “в“, за трето и всяко следващо дете – 30 % от таксата по чл. 22, ал. 2 и ал. 3, буква “б“ и буква “в“, при условие, че всички деца посещават детски заведения. (7) При близнаци, явяващи се като първо дете в семейството, за всяко дете се заплаща такса в размер на 50 % от таксата по чл. 22, ал. 2 и ал. 3, буква “б“ и буква “в“. Когато близнаците се явяват като второ дете в семейството и първото дете посещава детско заведение, за всеки близнак се заплаща такса в размер на 30 % от таксата по чл. 22, ал. 2 и ал. 3, буква “б“ и буква “в“. Когато близнаците се явяват като второ дете в семейството и първото дете не посещава детско заведение, за всеки близнак се заплаща такса в размер на 50 % от таксата по чл. 22, ал. 2 и ал. 3, буква “б“ и буква “в“ („Близнаци“ – всяко от две или повече деца, родени от една и съща майка едновременно)(8) Родителите не заплащат месечна такса по чл. 22, ал. 2 и ал. 3 при отсъствие на детето:1. при условие, че те предварително писмено са уведомили директора на детското заведение; 2. при отсъствие на детето поради заболяване, удостоверено с медицински документ.(9) За ползване на облекченията по чл. 22, ал. 4, 5, 6 и 7 родителите (настойниците) подават декларация до директора на детското заведение, придружена с необходимите документи, доказващи преференцията. Родителят / настойникът има право да ползва само един вид преференция, съгласно ал. 4, 5, 6 и 7, за всяко от децата, посещаващи детско заведение.(10) Заплащането на намаления размер на таксата или освобождаването от такса започва от началото на месеца, следващ месеца на подаването на декларацията. (11) При преместване на дете от едно детско заведение в друго на територията на община Бяла Слатина, родителите / настойниците задължително представят на директора на приемащата детска градина служебна бележка, че не дължат такси в предишното детско заведение.(12) Събирането и внасянето на дължимите такси от съответните длъжностни лица в приход на община Бяла Слатина за детска ясла или детска градина се извършва до 25 число на месеца, следващ месеца, за който се дължат. (13) При неплащане на дължимата такса по чл. 22 за два последователни месеца през учебно време (15 септември до 31 май), детето се отписва от детското заведение. При неплащане на дължимата такса по чл. 22 за два последователни месеца през неучебно време детето се отписва от детската градина.  |

Било:

(14) Такси по чл. 22 за ползване на детски ясли, яслени групи и детски градини:

|  |  |  |
| --- | --- | --- |
| №  | **Видове такси** | **Формиране на таксите** |
|  | **Видове такси**  |
|  | **Такси за основни и допълнителни форми в учебно време** |  |
| 1.  | Такси за ползване на детски ясли и яслени групи към детски градини  | Месечна такса 1,80 лв. на ден за присъствие  |
| 2. | Такси за деца на 2, 3 - 4 години според формата на организация |  |
| 2.1 | в целодневна форма на организация | Месечна такса 1,80 лв. на ден за присъствие |
| 2.2 | полудневна форма на организация | Месечна такса – 0,50 лв. без право на обяд. По желание на родителите децата могат да обядват като заплащат такса в размер на 1,30 лв. на присъствен ден. |
|  2.3 | почасова форма  | Месечна такса - 0.50 лв. без право на обяд. По желание на родителите децата могат да обядват като заплащат такса в размер на 1,30 лв. на присъствен ден. |
| 2.4 | самостоятелна форма | Не се заплаща такса |
| 3. | Такси за 5 - 6 г. деца, подлежащи на задължителна предучилищна подго-товка за периода от 15 септември до 31 май |  |
|  3.1 | в целодневна форма на организация | Месечна такса в размер 1,50 лв. на ден за присъствие  |
|  3.2 | полудневна форма на организация | Месечна такса - **няма**, без право на обяд. По желание на родителите децата могат да обядват като заплащат такса в размер на 1,30 лв. на присъствен ден. |
|  3.3 | почасова форма  | Месечна такса - **няма**, без право на обяд. По желание на родителите децата могат да обядват като заплащат такса в размер на 1,30 лв. на присъствен ден. |
| 3.4 | самостоятелна форма | Не се заплаща такса |
| **II.**  | **Такси за почасови, съботно-неделни и сезонни дейности като допълнителна услуга по отглежда-не на децата по желание на родителите.**Забележка:Сезонните дейности като допълнителна услуга се организират в неучебно време (от 1 юни до 14 септември), а съботно – неделните дейности в учебно и неучебно време |  |
| 1. | Такси за ползване на допълнителни услуги-съботно-неделни през учебно време за всички деца.Забележка**:** 5- и 6-годишните деца на целодневна, полудневна и почасова организация, ползващи допълнителни-те услуги също заплащат месечна такса. | Месечна такса от 5 лв. на ден за присъствие. |
|  2. | Такси за ползване на допълнителни услуги - съботно-неделни през неучебно време за всички деца. | Месечна такса от 5 лв. на ден за присъствие. |
| 33. | Сезонни дейности при целодневна и организация за всички деца | Месечна такса в размер на 1,80 лв. на ден за присъствие за всички деца. |
|  | Сезонни дейности при полудневна организация за всички деца.Забележка: Сезонните дейности са дейности, провеждани в периода на неучебното време от 1 юни до 14 септември. | Месечна такса в размер на на 0,50 лв. на присъствен ден без право на обяд. По желание на родителите децата могат да обядват като заплащат такса в размер на 1,30 лв. на присъствен ден.  |

Става:

(14) Такси по чл. 22 за ползване на детски ясли, яслени групи и детски градини:

|  |  |  |
| --- | --- | --- |
| №  | **Видове такси** | **Формиране на таксите** |
|  | **Видове такси**  |
|  | **Такси за основни и допълнителни форми в учебно време** |  |
| 1.  | Такси за ползване на детски ясли и яслени групи към детски градини  | Месечна такса 1,80 лв. на ден за присъствие  |
| 2. | Такси за деца на 2, 3 - 4 години според формата на организация |  |
| 2.1 | в целодневна форма на организация | Месечна такса 1,80 лв. на ден за присъствие |
| 2.2 | полудневна форма на организация | Месечна такса – 0,50 лв. без право на обяд. По желание на родителите децата могат да обядват като заплащат такса в размер на 1,30 лв. на присъствен ден. |
|  2.3 | почасова форма  | Месечна такса - 0.50 лв. без право на обяд. По желание на родителите децата могат да обядват като заплащат такса в размер на 1,30 лв. на присъствен ден. |
| 2.4 | самостоятелна форма | Не се заплаща такса |
| 3. | Такси за 5 - 6 г. деца, подлежащи на задължителна предучилищна подго-товка за периода от от 15 септември до 31 май |  |
|  3.1 | в целодневна форма на организация | Не се заплаща такса |
|  3.2 | полудневна форма на организация | Не се заплаща такса |
|  3.3 | почасова форма  | Не се заплаща такса |
| 3.4 | самостоятелна форма | Не се заплаща такса |
| **II.**  | **Такси за почасови, съботно-неделни и сезонни дейности като допълнителна услуга по отглеждане на децата по желание на родителите.**Забележка:Сезонните дейности като допълнителна услуга се организират в неучебно време (от 1 юни до 14 септември), а съботно – неделните дейности в учебно и неучебно време |  |
| 1. | Такси за ползване на допълнителни услуги-съботно-неделни през учебно време за всички деца.Забележка**:** 5- и 6-годишните деца на целодневна, полудневна и почасова организация, ползващи допълнителните услуги също заплащат месечна такса. | Месечна такса от 5 лв. на ден за присъствие. |
|  2. | Такси за ползване на допълнителни услуги - съботно-неделни през неучебно време за всички деца. | Месечна такса от 5 лв. на ден за присъствие. |
| 33. | Сезонни дейности при целодневна и организация за всички деца | Месечна такса в размер на 1,80 лв. на ден за присъствие за всички деца. |
|  | Сезонни дейности при полудневна организация за всички деца.Забележка: Сезонните дейности са дейности, провеждани в периода на неучебното време от 1 юни до 14 септември. | Месечна такса в размер на на 0,50 лв. на присъствен ден без право на обяд. По желание на родителите децата могат да обядват като заплащат такса в размер на 1,30 лв. на присъствен ден.  |

В изпълнение на разпоредбите на чл.26 от Закона за нормативните актове, проектът за изменение и допълнение на Наредбата за определяне и администриране на местните такси и цени на услугите в община Бяла Слатина и мотивите към него, съгласно чл.28 от ЗНА, бяха публикувани на интернет страницата на община Бяла Слатина на 03.02.2021 г.

На основание чл.21, ал.1, т.7 и ал.2 от ЗМСМА, чл.79 от Административнопроцесуалния кодекс, чл.6, ал.1в и ал.1г, чл.8, ал.6 и чл.9 от Закона за местните данъци и такси и чл.283, ал.9, ал.10, т.1, ал.11, чл.298, ал.2, ал.3, т.1 и ал.4 от Закона за предучилищното и училищно образование, предлагам на Общински съвет Бяла Слатина да вземе следното

РЕШЕНИЕ:

1.Изменя и допълва чл.22, ал.2, т. 3 от Наредба №5 за определянето и администрирането на местните такси и цени на услуги на територията на Община Бяла Слатина, и тя добива вида:

„За посещение на децата 2 години преди постъпването им в първи клас в подготвителните групи на детските градини в Общината през периода на учебното време на учебната година (15 септември - 31 май) не се заплаща такса, като за целта родителите (настойниците) подават заявление по образец до директора на детската градина.“

2. Изменя и допълва Наредба №5 за определянето и администрирането на местните такси и цени на услуги на територията на Община Бяла Слатина, като създава нова точка 4 към ал.2 на чл.22 със следното съдържание: „За периода от 1 юни до 14 септември включително 5 и 6- годишните деца заплащат такса в размер на 1.80 лв. на присъствен ден и не ползват облекчения по ал.4, ал.5, ал.6 и ал.7.

3. Изменя чл.22, ал. 13 от Наредба №5 за определянето и администрирането на местните такси и цени на услуги на територията на Община Бяла Слатина и добива следното съдържание: „При неплащане на дължимата такса по чл. 22 за два последователни месеца през учебно време (15 септември до 31 май), детето се отписва от детската градина При неплащане на дължимата такса по чл. 22 за два последователни месеца през неучебно време детето се отписва от детската градина.

4. Изменя чл.22, ал. 14, т.3 от Наредба №5 за определянето и администрирането на местните такси и цени на услуги на територията на Община Бяла Слатина и добива следното съдържание:

|  |  |  |
| --- | --- | --- |
| 3. | Такси за 5 - 6 г. деца, подлежащи на задължителна предучилищна подготовка за периода от 15 септември до 31 май включително  |  |
|  3.1 | в целодневна форма на организация | Не се заплаща такса |
|  3.2 | полудневна форма на организация | Не се заплаща такса |
|  3.3 | почасова форма  | Не се заплаща такса |
| 3.4 | самостоятелна форма | Не се заплаща такса |

5.Настоящите промени в Наредба № 5 за определянето и администрирането на местните такси и цени на услуги на територията на Община Бяла Слатина влизат в сила от 01.01.2021 г.

6. Възлага на Кмета на Община Бяла Слатина да предприеме необходимите действия за изпълнение на настоящето решение.

7. На основание чл.60, ал.1 от Административнопроцесуалния кодекс Общински съвет Бяла Слатина ДОПУСКА ПРЕДВАРИТЕЛНО ИЗПЪЛНЕНИЕ НА НАСТОЯЩОТО РЕШЕНИЕ, за да се защитят особено важни обществени интереси и поради факта, че от закъснението на изпълнението може да последва значителна и трудно поправима вреда, а именно навременно синхронизиране на Наредба №5 за определянето и администрирането на местните такси и цени на услуги на територията на Община Бяла Слатина със Закона за публичните финанси и Закона за предучилищно и училищно образование.

**С уважение,**

**ИНЖ. ИВО ЦВЕТКОВ**

*Кмет на Община Бяла Слатина*

Съгласувал:

Цветелина Андровска, директор на дирекция «Правна»

Изготвил:

Боряна Петкова, зам.-кмет ХДИ

 ОБЩИНА БЯЛА СЛАТИНА

**3200 гр. Бяла Слатина, ул. “Климент Охридски” № 68;** **тел.**: 0915/882 114; **централа**:

0915/8-26-55; **факс**: 0915/8-29-14, **e-mail:** bslatina@oabsl.com; **[www.byala-slatina.com](http://www.byala-slatina.com)**

ЧАСТИЧНА ОЦЕНКА НА ВЪЗДЕЙСТВИЕТО

* Институция: Община Бяла Слатина
* Нормативен акт: Наредба №5 за определянето и администрирането на местните такси и цени на услуги на територията на Община Бяла Слатина
* Лице за контакт: Цветелина Андровска-Илиева – Директор Дирекция „Правна“

Тел. 0918/882-121, email: bslatina@oabsl.com

1. **Дефиниране на проблема**
* Кратко описание на проблема и причините за неговото възникване:
* Причината, която налага изменение в Наредба № 5 за определянето и

администрирането на местните такси и цени на услуги на територията на Община Бяла Слатина, е освобождаването на родителите на 5 и 6- годишните деца от заплащането на дължимите такси за дейностите по хранене във връзка с изменение на Закона за предучилищното и училищно образование (чл.283, ал.9).

* Какви са проблемите в приложението на съществуващото законодателство или възникналите обстоятелства.

В Наредба №5 на Общински съвет Бяла Слатина за определянето и администрирането на местните такси и цени на услуги на територията на Община Бяла Слатина, е посочено, че

«За посещение на децата 2 години преди постъпването им в първи клас в подготвителните групи на детските градини в Общината през периода на учебното време на учебната година (15 септември - 31 май).

а) при целодневна форма на организация на предучилищното образование се заплаща месечна такса за храна, която се образува от броя на присъствените дни, умножени по 1. 50 лв. (един лв. и 50 ст.).

б) при полудневна форма на организация на предучилищното образование без право на обяд месечна такса не се заплаща. По желание на родителите децата могат да обядват като заплащат такса в размер на 1,30 лв. на присъствен ден.

в) при почасова форма на организация на предучилищното образование без право на обяд месечна такса не се заплаща. По желание на родителите децата могат да обядват като заплащат такса в размер на 1,30 лв. на присъствен ден.

г) при самостоятелна форма на организация на предучилищното образование не се заплаща такса.“

Този текст противоречи на чл. 283, ал.9 и ал.11 от на Закона за предучилищното и училищно образование, според които държавата подпомага заплащането на такси, дължими от родителите за дейностите по хранене на децата в задължителното предучилищно образование, осъществявано от държавните и общинските детски градини и училища, извън финансираното от държавата. Средствата от държавния бюджет за подпомагане на заплащането на дължими от родителите такси се предоставят по бюджета на съответния първостепенен разпоредител с бюджет. Първостепенният разпоредител с бюджет е длъжен да осигури пълно подпомагане на заплащането на такси, дължими от родителите за дейностите по хранене на децата в задължителното предучилищно образование, с не по-малко от 50 на сто от средствата по ал. 9.

* Последващи оценки на нормативния акт:

Последващи оценки на въздействието на нормативния акт ще бъдат направени след влизане в сила на подзаконовия нормативен акт и неговото реално прилагане.

1. **Цели**
* Посочват се целите, които си поставя нормативната промяна:
* Целта на промяната на Наредба №5 за определянето и администрирането на

местните такси и цени на услуги на територията на Община Бяла Слатина е да се синхронизира с уредбата на Закона за предучилищното и училищно образование. Прилагането на новата уредба на Наредба №5 ще доведе и до подобряване на достъпа до предучилищно образование и пълен обхват на децата в предучилищна възраст в образователната система, с оглед осигуряване на подкрепа за всяко дете.

 Изменението на Наредбата е съобразен с действащото законодателство и не противоречи на правото на Европейския съюз.

1. **Идентифициране на заинтересованите страни.**

Преки заинтересовани страни – Община Бяла Слатина, родителите на децата, посещаващи детска градина.

1. **Разходи:**

Дефакто освобождаването на родителите на 5 и 6- годишните деца от заплащането на дължимите такси за дейностите по хранене няма да окаже влияние върху финансовите резултати на общината. Държавата подпомага заплащането на такси, дължими от родителите по хранене на децата в задължително предучилищно образование, осъществявано от държавните и общинските детски градини и училища, извън финансирането от държавата. Средствата се определят чрез „Норматив за подпомагане заплащането на такси по чл.283, ал. 9 от ЗПУО“ в размер на 174 лв. на дете, определен с Решение №790 от 30.10.2020 г. на Министерски съвет за приемане на стандартите за делегираните от държавата дейности с натурални и стойностни показатели през 2021 година на база общ брой деца в задължително предучилищно образование, записани в целодневна или полудневна организация в детските градини. Общината като първостепенен разпоредител с бюджет за 2021 година получава 65 598 лв. за 377 деца.

1. **Ползи:**

Подобряване на достъпа до предучилищно образование и пълен обхват на децата

в предучилищна възраст в образователната система, с оглед осигуряване на подкрепа за всяко дете.

1. **Потенциални рискове:**

Не са идентифицирани потенциални рискове от промяната на подзаконовия нормативен акт.

1. **Административна тежест:**

Административната тежест от приемането на промяната в Наредбата няма да се промени.

*Проектът за промяна на Наредба № 5 за определянето и администрирането на местните такси и цени на услуги на територията на Община Бяла Слатина ще бъде публикуван за обществени консултации за срок от 14 дни на официалната интернет страница на Община Бяла Слатина.*

*Ще бъдат разгледани всички постъпили становища и предложения от заинтересованите страни, с оглед спазването на принципите на предвидимост, откритост и съгласуваност.*

*Становища, мнения и предложения могат да бъдат изпращани на електронен адрес* *bslatina@oabsl.com* *или да бъдат депозирани в деловодството на Община Бяла Слатина, гр. Бяла Слатина, ул. „Климент Охридски“ №68.*

*Изготвил:*

*Цветелина Андровска – Илиева*

*Директор дирекция „Правна“*